Zik-nni, yella yiwen n ugellid akked tmeṭṭut-is ur hennan ara, acku ur ten-id-yeṛẓiq ara Ṛebbi s dderya, xaqen mliḥ. Ṛuḥen ɣer tliwa n ddunit merra, dɛan Ṛebbi, ṛuḥen ɣer lḥeǧ, xedmen merra ayen i wumi zemren, ulac acu i ten-inefɛen. Armi ɛeddan kra n iseggasen, tarfed tmeṭṭut n ugellid, tesɛa-d taqcict : xedmen-as tameɣra, wwin-d merra tiwkilin yellan di ddunit akken ad ḥarbent fella-s (llant sebɛa), kul yiwet seg-sent acu i as-tefka, d tiki i dleɛwayed-nsent imiren, yelli-s n ugellid iṣuḥ-itt-id merra wayen yelhan i yessaram umdan.